Anne Heche

She ben-aghteyr Americaanagh va Anne Celeste Heche (25 Boaldyn 1969 – 12 Luanistyn 2022). Haink enney mie urree tra ren ee cloie yn lannoon Vicky Hudson as Marley Love er y çheabin çhellveeish Another World (1987–1991), raad ren ee cossyn e chied Aundyr Daytime Emmy as daa Aundyr y Soap Opera Digest. Haink enney ny share urree ayns ny 1990yn s'anmey marish paartyn 'sy fillym drama kimmeeys Donnie Brasco (1997), 'sy fillym cragh Volcano (1997), y fillym giarrey I Know What You Did Last Summer (1997), 'sy fillym aittys jantys Six Days, Seven Nights (1998), as 'sy fillym creauagh drama Return to Paradise (1998).

Lurg e paart myr Marion Crane 'sy fillym aa-yeant Psycho (1998) liorish Gus Van Sant, hie Heche er oaie cloie paartyn ayns filmyn seyrey lheid as y fillym drama Birth (2004), y fillym aittys keintys Spread (2009), Cedar Rapids (2011), y fillym drama Rampart (2011), as y fillym doo-aittys Catfight (2016). Hooar ee ard-voylley son e paart 'sy fillym çhellveeish Gracie's Choice, chossyn j'ee enmyssaght son Aundyr Primetime Emmy, as son yn obbyr eck er Broadway, goaill stiagh Twentieth Century er lheh.

Gollrish e paartyn scannaneaght as ardan, ren Heche cloie ;sy straih hellveeish drama aittys Men in Trees (2006–08), Hung (2009–11), Save Me (2013), Aftermath (2016), as y straih hellveeish drama chaggee The Brave (2017). Chur ee e goo rish y straih hellveeish vioghit The Legend of Korra (2014), raad ren ee cloie Suyin Beifong, as hie ee magh myr co-streeuder er y 29oo straih jeh Dancing with the Stars (2020).

Imraaghyn

Kianglaghyn magh

Ronney:Ruggyryn 'sy vlein 1969
Ronney:Baaseyn 'sy vlein 2022
Ronney:Deiney ass Aurora, Ohio
Ronney:Deiney ass Ocean City, New Jersey
Ronney:Aghteyryn ass Ohio
Ronney:Aghteyryn ass New Jersey
Ronney:Aghteyryn fillym bwoirrin Americaanagh
Ronney:Aghteyryn çhellveeish bwoirrin Americaanagh
Ronney:Aghteyryn ardan bwoirrin Americaanagh
Ronney:Stiureyderyn çhellveeish bwoirrin Americaanagh
Ronney:Stiureyderyn çhellveeish ass Ohio
Ronney:Stiureyderyn çhellveeish ass New Jersey